ܟܠܲܝܗܝ ܐܲܢܹܐ ܕܝܼ̈ܠܵܝܵܬܵܐ ܕܢܝܼܢܸܒ ܥܨܝܼܪܹ̈ܐ ܒܡܲܥܨܲܪܬܵܐ ܕܡܲܚܪܹܗ ܒܚܘܼܦܵܛܹܗ ܕܠܵܐ ܫܲܠܘܵܐ ܕܡܲܪܘܹܐ ܠܩܵܪܘܿܝܵܐ ܘܲܠܫܵܡܘܿܥܵܐ ܒܚܲܡܪܵܐ ܕܢܸܣܝܘܿܢܹܗ ܥܲܬܝܼܩܵܐ ܡܘܼܩܪܸܒܼܵܐ ܒܣܘܼܠܓܵܣܵܐ ܚܲܕܬܵܐ ، ܐܵܦ ܐܸܢ ܒܸܪܓܼܵܫܵܐ ܝܠܹܗ ܕܐܝܼܬ ܗܵܘܬܵܐ ܥܲܡܘܼܩܬܵܐ ܒܝܼܠܲܝܗܝ ܟܲܕ ܝ݉ܠܝܼܦܹܐ ܠܲܝܗܝ ܢܵܬܝܵܬܲܝ̈ܗܝ ܠܡܲܚܪܵܐ ܡܩܘܼܠܒܼܵܐ ܘܡܘܼܠܚܸܡܵܐ ܒܣܘܼܠܓܵܣܵܐ ܒܸܣܬܪܵܝܵܐ ܥܲܡ ܫܵܘܝܘܼܬܵܐ ܡܚܝܼܠܬܵܐ ܒܠܸܫܵܢܵܐ ܐܸܡܗܵܝܵܐ ܕܡܘܼܥܒܸܕܠܵܗܿ ܕܡܲܚܪܵܐ ܛܵܠܹܩ ܘܚܵܕܹܪ ܠܙܡܝܼܪܬܵܐ.ܐܲܝܵܐ ܪܓܼܵܫܬܵܐ ܠܵܐ ܝܠܵܗܿ ܠܵܐ ܣܒܝܼܪܬܵܐ ܡܼܢ ܢܝܼܢܸܒ ܐܸܢ ܒܸܩܪܵܝܵܐ ܝܘܹܚ ܦܘܼܬ ܪܓܼܵܫܬܹܗ ܦܲܪܨܘܿܦܵܝܬܵܐ ܒܲܡܚܝܼܠܘܼܬ ܡܠܲܡܕܘܿܢܹܗ ܩܲܕܡܵܝܵܐ ܘܣܲܒܼܪܹܗ ܕܡܵܨܹܐ ܝܗܘܵܐ ܓܵܪܹܫ ܗܘܵܐ ܠܐܲܨܲܚ̈ܝܵܬܹܗ ܡܼܢ ܓܵܘ ܫܘܼܩܵܐ ܘܡܼܢ ܠܘܵܬ ܩܵܪ̈ܘܿܝܹܐ.